
Kiutazó turisztikai keresletet befolyásoló tényezők elemzése

A tanulmány célja az aggregált kiutazó kereslet és az azt befolyásoló faktorok feltárása és elemzése, valamint összefüggések feltérképezése a demográfiai tényezők és a preferált utazási típusok között. A téma közgazdaságtani és idegenforgalmi kérdések mellett pszichológiai aspektusokat is érint. A következő kérdésekre kerestem választ:
· Melyek a legfontosabb tényezők, melyek a kiutazó turisztikai keresletet befolyásolják?
· Van-e összefüggés a demográfiai jellemzők és a választott desztináció/utazástípus, valamint a legfontosabbnak tartott szempontok között (ár, távolság, éghajlat)?
· Milyen szoros ez az összefüggés?
· A személyiségtípus és a demográfiai jellemzők ismeretében meg lehet-e jósolni az utazási döntést?
Az információgyűjtés a szakirodalmakon és a szekunder kutatás eszköztárán túl egy nem reprezentatív kérdőíves felmérés segítségével történt. Az adatokat lineáris regresszió, trendelemzés, χ2 - próba és Csuprov/Yule-féle asszociációs együttható segítségével elemeztem.



